text: Els equips negociadors de Junts Pel Sí li la CUP han tancat el document definitiu que se sotmetrà a votació en l'assemblea que la formació de l'esquerra independentista farà el proper 27 de desembre a Girona.
  Raül Romeva, que ha presentat l'acord, ha especificat que el document s'ha fet treballant amb la CUP, però que no és un text acordat amb la CUP, perquè la CUP ha de treballar-lo en els seus àmbits respectius.
  La proposta d'acord, de 63 pàgines, inclou les mesures específiques i les dotacions pressupostàries, en relació al pla de xoc per un total de 270 milions d'euros.
  Entre d'altres es garanteix que cap persona serà desnonada o paralitzar a tots els efectes" el complex de BCN World, que no s'ampliarà cap concessió de gestió privada a la sanitat pública i que s'aniran revertint concessions i retallades, com els projectes del Tarragonès, l'ICS de Girona i el consorci de Lleida.
  Tot plegat, ha dit Romeva, s'ha impulsat amb l'objectiu de "seguir eixamplant la base social a favor d'un nou estat".
  Pel que fa a la presidència de la Generalitat, la proposta de Junts pel Sí preveu investir no només un president sinó una presidència de quatre persones, en què hi hauria un president del Govern – Artur Mas – i tres presidències de comissions de Govern ocupades per Oriol Junqueras, Neus Munté i Raül Romera.